अपने शरीर को आराम दें अपने साइनस (sinuses) को डिकंजेस्टेंट (decongestant) करें अपने जुकाम को तुरंत ठीक करें अन्य लक्षणों का इलाज़ करें
अपने जुकाम को कुछ दिनों या सप्ताह में जल्दी से जल्दी दूर भगाने का अचूक तरीका है कि आप अपनी दिनचर्या को बनाये रखें और अपने शरीर को अतिश्रम से बचाएं | इसका सबसे अच्छा तरीका है कि कुछ दिन की छुट्टी लें और खुद को गर्म और आरामदायक बनायें और शरीर को भी आराम दें |  अगर आप छुट्टी लेने के इच्छुक नहीं हैं तो अपने सहकर्मियों के बारे में सोचें- आप अपने कीटाणु ऑफिस में चारों ओर फैलाकर उन तक नहीं पहुँचाना चाहेंगे ! इसलिए घर पर रहें | इसके अलावा, कॉमन कोल्ड एक वायरल अटैक होता है जो आपके इम्यून सिस्टम को बहुत कमजोर कर देता है जिससे आप दूसरी बीमारियों के संपर्क में आने के लिए ज्यादा प्रोन हो जाते हैं और आपकी सर्दी और बिगड़ सकती है। इसलिए बेस्ट यही है कि आप घर पर ही रहें जब तक की पूरी तरह से ठीक नहीं हो जाते। याद रखें कि आपका शरीर जुकाम के वायरस से लड़ने में सक्षम होता है और इसे जीतने के लिए बहुत सारी ऊर्जा की ज़रूरत हो सकती है | खुद को घर के कामकाज, व्यायाम, यात्रा या अन्य शारीरिक गतिविधियों से थकाकर आप जुकाम को और लम्बा कर देंगे और आपको और अधिक परेशानी होगी | सुनिश्चित करें कि आप रात में कम से कम 8 घंटे की नींद लेंगे और दिन के समय में बार-बार झपकी लेंगे |  अगर आपको नींद नहीं भी आ रही है तो भी गर्म कम्बल ओढ़ कर ऐसे ही लेटे रहें और थोड़ी थोड़ी देर में कुछ गर्म ड्रिंक लेते रहें। सोते समय अपना सिर एक अतिरिक्त तकिया रखकर ऊपर करने की कोशिश करें | अगर आपको इसकी आदत नहीं है तो आपको थोड़ा अजीब लग सकता है लेकिन इससे आपकी नासिका मार्ग के बहाव को बहने में मदद मिलेगी | ठण्ड का विपरीत क्या होता है? गर्मी ! ठण्ड का मौसम या “कड़ाके की सर्दी” वास्तव में जुकाम (या जुकाम के वायरस) का कारण नहीं होती और ठीक होने की प्रक्रिया के समय में गर्म बने रहने से जुकाम के ठीक होने में मदद मिलेगी | इसलिए थर्मोस्टेट (thermostat) चालू करने, आग जलाने और कम्बंल ओढ़कर बैठने से आप जल्दी ही बेहतर अनुभव करेंगे |  गर्मी के लाभों के अलावा, “रूखी” गर्मी वास्तव में नासिका मार्ग में जलन युक्त उत्तेजना और गले में खराश उत्पन्न कर सकती है | इस स्थिति से बचने के लिए आप ह्युमिडीफायर के उपयोग के साथ हवा में नमी को मिलाकर प्रयोग कर सकते हैं | इससे सांस लेना अधिक सुविधाजनक बन सकता है | सावधान रहें क्योंकि ह्यूमिडीफायर (humidifirers) रोगजनकों और मोल्ड्स को फैला सकते हैं | नाक बहने और भारी कम्बल ओढ़ने से पसीना आने के कारण आपको डिहाइड्रेशन अनुभव हो सकता है जिससे जुकाम के लक्षण बदतर हो सकते हैं, और इससे सिरदर्द और गला सूखा, उत्तेजित हो सकता है |    जब आप जुकाम से पीड़ित हों तब सामान्य की तुलना में अधिक तरल लें, चाहे वो तरल गर्म चाय, सूप, पानी से भरपूर फल और सब्जी (तरबूज, टमाटर, खीरा, अन्नानास) के रूप में हो या सिर्फ पानी के रूप में हो | डिहाइड्रेशन को चेक करने का आसान तरीका है-अपनी यूरिन या मूत्र का परिक्षण करना | अगर मूत्र का रंग हल्का पीला या लगभग साफ़ हो तो आप स्वस्थ हैं लेकिन अगर यह गहरे पीले रंग की हो तो इसका मतलब है कि आपके शरीर में कचरे की उच्च सांद्रता है जो पतली (dilute) नहीं हुई है जो इस बात का चिन्ह है कि आपको अधिक पानी पीना चाहिए | जब नाक के भरे होने की अनुभूति होती है तब नाक छिनकने की स्वाभाविक इच्छा होती है लेकिन सावधान रहें और बहत अधिक बार नाक न छिनकें | परन्तु, नाक छिनकने से नासिका मार्ग के अतिरिक्त म्यूकस को साफ़ करने में मदद मिल सकती है लेकिन बहुत तेज़ी से या बहुत बार नाक छीनकने से वास्तव में प्रतिकूल प्रभाव पड़ता है |  बल्कि, कुछ विशेषज्ञ सुझाव देते हैं कि नाक छिनकने से जमे हुए म्यूकस के कारण एक दबाव का निर्माण हो सकता है जिससे आपके नासिका मार्ग को नुकसान पहुँच सकता है | जब तब पूर्ण रूप से ज़रूरी न हो तब तक इसे टालकर या सही तरीके से नाक छिनकने के द्वारा आप इस स्थिति से बच सकते हैं | नाक छिनकने की सही विधि में एक नथुने को अपनी अंगुली से बंद करें और फिर बहुत धीरे से दूसरे नथुने को साफ़ करें | इसके बाद यही प्रक्रिया दूसरी ओर दोहराएँ | ध्यान रखें कि जुकाम के वायरस को फैलने से रोकने के लिए नाक छिनकने के बाद अपने हाथों को एंटीबैक्टीरियल साबुन से धोएं |  अत्यधिक नाक बहने के कारण अपनी नाक को उत्तेजित होने से बचाने के लिए एक नर्म कॉटन के रुमाल और नथुनों को नम और चिकना करने के लिए थोड़ी सी पेट्रोलियम जेली का इस्तमाल करें | नासिका मार्ग के म्यूकस को पतला करके निकालने के लिए एक पतली टोंटी वाली किसी भी प्रकार की बोतल या पात्र को सेलाइन घोल के साथ प्रयोग किया जा सकता है |   अपना खुद का सेलाइन सलूशन बनाने के लिए एक कप पानी में आधा छोटी चम्मच कोशेर साल्ट (kosher salt) मिलाएं | पात्र को सेलाइन सलूशन से भर लें, अपने सिर को एक ओर (सिंक के ऊपर) झुकाएं और टोंटी को एक नथुने में डालें | दूसरी ओर से बाहर निकलने से पहले सलूशन एक नथुने में प्रवाहित हो जाना चाहिए | जब पानी का टपकना बंद हो जाये तब आहिस्ता से अपनी नाक झटकें और फिर यही प्रक्रिया विपरीत ओर दोहराएँ | भाप की गर्मी म्यूकस को ढीला करती है जबकि पानी की नमी सूखे नासिका मार्ग को राहत देने में मदद करती है | निम्नलिखित में से किसी एक तरीके का उपयोग करके भाप का उपयोग कर सकते हैं: एक पॉट में पानी उबालकर करके खुद को एक स्टीम फेसिअल (steam facial) दें | एक अलग बाउल में पानी डालें और भाप युक्त पानी के ऊपर अपना चेहरा लायें | भाप को अंदर बनाये रखने के लिए सिर पर एक टॉवल डालें | साइनस साफ़ करने के लाभों को पाने के लिए कुछ बूँदें साइनस साफ़ करने वाले आवश्यक तेल जैसे टी ट्री आयल (tea tree oil) या पेपरमिंट आयल की डालें | सच में, अगर आप मौसम की मार झेल रहे हों तब भी दिनक रूप से लिए जाने वाले शावर को न छोड़ें क्योंकि यह वास्तव में जुकाम को जल्दी ठीक करने में मदद कर सकता है | पानी को सुविधाजनक तापमान तक गर्म करें और बाथरूम में यथासंभव इसकी भाप भरने दें | अगर इसकी गर्मी से आपको कमजोरी या चक्कर आने की अनुभूति हो तो एक प्लास्टिक की कुर्सी या स्टूल पर बैठकर शावर लें |  खासतौर पर जब आपको सर्दी हो तब गर्म पानी से स्नान आपको काफी राहत दे सकता है। जब जुकाम से पीड़ित हों तब गर्म पेय के अलावा और किसी चीज़ से ज्यादा आराम नहीं मिलता है | लेकिन आराम मिलने के अलावा एक गर्म पेय वास्तव में आपके नासा मार्ग को साफ़ करके और गले की खराश में राहत देकर जुकाम ठीक करने की एक सर्वोत्तम औषधि बन सकता है |  हर्बल चाय जैसे केमोमाइल और पेपरमिंट की चाय गले को राहत देने और हाइड्रेट करने के लिए अच्छे विकल्प हैं | जुकाम की एक पारंपरिक औषधि गर्म पानी में नीम्बू और शहद मिलाकर बनाई जाती है | गर्म पानी कंजेशन को दूर करता है | नीम्बू प्रतिरक्षा प्रणाली को मज़बूत करता है और शहद गले की खराश में राहत देती है | एक कप गर्म पानी में एक टुकड़ा ताज़ा नीम्बू निचोड़ें और स्वाद के लिए थोड़ी सी शहद मिलाएं |  जुकाम के रोगियों के लिए लम्बे समय से चिकन सूप का उपयोग किया जाता रहा है क्योंकि यह सिर्फ जुकाम में आराम ही नहीं देता बल्कि खाने में भी आसान होता है | इसके वैज्ञानिक प्रमाण हैं कि चिकन सूप वास्तव में जुकाम के लक्षणों में योगदान देने वाली विशेष श्वेत रक्त कोशिकाओं के उत्पादन को सीमित कर देता है | वायरस के संपर्क में आने के लगभग तुरंत बाद  लक्षणों की शुरुआत हो जाती है | सामान्य जुकाम के चिन्हों में शामिल हैं- नाक बहना, गले में खराश, खांसी, कंजेशन (congestion), पूरे शरीर में हल्का दर्द, हल्का बुखार, और थोड़ी थकान | अगर आप अपना जुकाम जल्दी ठीक करना चाहते हैं तो आपको अपना काम तुरंत करने की ज़रूरत होगी | जुकाम के पहले 12 घंटों के बाद, यह कई दिनों तक बने रहने के लिए काफी फ़ैल जायेगा | आपको अपने शरीर की प्रतिरक्षा को मज़बूत करना चाहिए। अगर आपको सूखी खांसी हो तो कफ़ सप्रेसेंट लें | कफ सप्रेसेंट में शामिल हैं डेक्सट्रोमेथोफ्रेन (dextromethophran) और कौडीन (codeine) | परन्तु, आपको कौडीन के लिए डॉक्टर के पर्चे की ज़रूरत पड़ सकती है | इसके साइड इफ़ेक्ट में उनींदापन और कब्ज़ शामिल हो सकते हैं | डेक्सट्रोमेथोफ्रेन टेबलेट और सिरप के रूप में पाया जाता है और एक्स्पेक्टोरेंट के सम्मिश्रण के साथ भी आता है | अगर आपको छाती की खांसी हो और खांसने पर किसी प्रकार का म्यूकस आता हो तो किसी प्रकार का कफ़ सप्रेसेंट न लें अन्यथा छाती के संक्रमण होने की संभावना बढ़ जाएगी | इसकी बजाय आप फार्मासिस्ट से एक्स्पेक्टोरेंट या कफ निस्सारक कफ सिरप के लिए पूछें | नेसल (nasal) डिकंजेस्टेंट- तरल या गोली के रूप में लेने से नाक की झिल्ली में रक्त केशिकाओं के सिकुड़ने में मदद मिलती है और नासिका मार्ग खुल जाता है | फिनाइलेफ्रिन (phenylephrine) (जैसे सुडाफेड पीई) और स्यूडोएफेड्रिन (pseudoephedrine) (जैसे सुडाफेड) ये दोनों ही काउंटर पर मिलने वाले ऐसे डिकंजेस्टेंट हैं जो जुकाम ठीक करने में मदद करने के लिए प्रमाणित हैं |  आप मेडिकल स्टोर से डिकंजेसटेंट के रूप में नेसल स्प्रे (nasal spray) भी ले सकते हैं | इसके एक या दो बार के प्रयोग से ही तुरंत आपको राहत मिलना शुरू हो जाएगी | नेसल स्प्रे में ऑक्सीमेटाज़ोलिन (oxymetazoline), फिनाइलेफ्रिन (phenylephrine), जायलोमेटाज़ोलिन (xylometazoline), या नेफाज़ोलिन (naphazoline) पाए जाते हैं | निर्देशों के अनुसार ही इनका प्रयोग करें | वास्तव में दिन में 3-4 बार से ज्यादा उपयोग करने से नाक के भरे होने की अनुभूति बढ़ सकती है |  डिकंजेसटेंट के प्रतिकूल प्रभावों में शामिल हैं चक्कर आना, नींद न आना, और ब्लड प्रेशर बढ़ जाना | अगर आपको ह्रदय रोग या हाइपरटेंशन है तो मुख द्वारा डिकंजेसटेंट न लें | अगर आपको डायबिटीज, थाइरोइड की परेशानी, ग्लूकोमा या प्रोस्टेट की समस्या है तो डॉक्टर के देखरेख में इसे लें | एक्स्पेक्टोरेंट वो दवा है जो आपके फेफड़ों में जमे हुए बलगम को ढीला करके और म्यूकस को पतला करके साइनस को साफ़ कर देती है | इससे साँस लेने में आसानी हो जाएगी और अधिक आराम मिलेगा |  एक्स्पेक्टोरेंट आपकी स्थानीय फार्मेसी पर उपलब्ध होते हैं | ये सामान्यतः तरल रूप में लिए जाते हैं लेकिन इनकी टेबलेट्स और पाउडर भी आते हैं | वर्तमान में, काउंटर पर मिलने वाला एकमात्र एक्स्पेटोरेंट है गुईफेनेसिन (guaifenesin) | दवा ढूँढ़ते समय इस सक्रीय सामग्री को देखें | फार्मेसी में बेचीं जाने वाली दवाओं में गुईफेनेसिन युक्त दवा का सबसे सामान्य ब्रांड है मुसिनेक्स (mucinex) |  सभी दवाओं के समान इन एक्स्पेक्टोरेंट का उपयोग भी सावधानीपूर्वक करें क्योंकि इनसे भी प्रतिकूल प्रभाव उत्पन्न हो सकते हैं जिनमे शामिल हैं- मितली, उल्टी और नींद आना | अगर आपको इनमे से कोई भी लक्षण अनुभव हों तो तुरंत एक्स्पेक्टोरेंट लेना बंद कर दें | विटामिन सी लम्बे समय से सर्दी से सुरक्षा देने के अपने गुण के लिए जाना जाता है लेकिन क्या आप जानते हैं कि यह जुकाम की अवधि को काम करने में भी मदद कर सकता है ?   संतरे का रस पीकर और खाद्य पदार्थ जैसे स्ट्रॉबेरी, कीवी और हरी पत्तेदार सब्जियां खाकर जिनमे विटामिन सी की भरपूर मात्रा होती है, अपना विटामिन सी अंतर्ग्रहण बढ़ाएं | आप विटामिन C सप्लीमेंट भी ले सकते हैं जो फ़ूड स्टोर और ड्रग स्टोर पर टेबलेट के रूप में उपलब्ध होते हैं | स्वास्थ्य के राष्ट्रीय संस्थानों के अनुसार, पुरुषों के लिए इसका 90 mg प्रतिदिन का डोज़ और महिलाओं के लिए इसका डोज़ 75 mg प्रतिदिन प्रस्तावित किया गया है | आपके शरीर में अधिकतर जुकाम से लड़ने की क्षमता होती है लेकिन लक्षणों में राहत देने के लिए डॉक्टर आपको पर्चा लिखकर दे सकते हैं | परन्तु, आप डॉक्टर से एंटीबायोटिक के बारे में पूछ सकते हैं जो आपके लक्षणों में कोई सुधार नहीं लायेंगी और जुकाम की अवधि को भी कम नहीं करेंगी |  अगर आप निम्नलिखित में से कोई भी लक्षण अनुभव करते हैं तो तुरंत आपको डॉक्टर से संपर्क करना चाहिए: कान में दर्द/ बहरापन 103 डिग्री से ज्यादा बुखार 3 दिन से ज्यादा समय तक 101 डिग्री से ज्यादा बुखार रहना छोटी-छोटी साँसें रक्त युक्त म्यूकस 7 से 10 दिनों से ज्यादा समय तक बने रहने वाले सामान्य लक्षणों में |  बुखार के साथ गले की ख़राश लेकिन खांसी और नाक का बहना न हो | यह स्ट्रेप थ्रोट (strep throat) की स्थिति का संकेत है जिसे ह्रदय की गंभीर स्थितियों से बचने के लिए तुरंत एंटीबायोटिक के द्वारा उपचारित किया जाना चाहिए | बुखार के साथ खांसी लेकिन नाक न बहना और गले में खराश का न होना | ये लक्षण निमोनिया का संकेत दे सकते हैं और इन्हें भी एंटीबायोटिक के द्वारा उपचारित किया जाना चाहिए | अगर आपको सारे शरीर में दर्द हो या तेज़ बुखार हो तो आप दो मुख्य विकल्पों ऐसिटामिनोफेन (acetaminophen या tylenol) और एनएसएआईडी (नॉन स्टेरॉयडल एंटी-इन्फ्लेमेटरी ड्रग्स जैसे एस्पिरिन (aspirin), इबुप्रोफेन(ibuprofen) या नाप्रोक्सेन (naproxen) में से कोई एक लें | अगर आपको एसिड रिफ्लेक्स (acid reflux) या पेप्टिक अलसर (peptic ulcer) की बीमारी हो तो एनएसएआईडी लेने से बचें | और अगर आप अन्य बीमारियों के लिए पहले से ही एनएसइआईडी ले रहे हों तो और अधिक लेने से पहले डॉक्टर से पूछें | बोतल पर लिखे डोज़ से ज्यादा मात्रा में न लें अन्यथा लीवर टोक्सिसिटी (liver toxicity) हो सकती है | जुकाम के समय कंजेशन (congestion) ही एक मात्र समस्या नहीं होती बल्कि रूखा, खुजली वाला या खराश युक्त गला भी उतनी ही परेशानी देता है |इसने निपटने का सबसे आसान और प्राकृतिक उपाय है नमक के पानी से गरारे | पानी गले को हाइड्रेट करता है और नमक में उपस्थित एंटीसेप्टिक तत्व संक्रमण से लड़ने में मदद करते हैं | एक गिलास पानी में एक चम्मच नमक घोलकर एक घोल बनायें | अगर इसका स्वाद आपको अच्छा न लगे तो लवणता को कम करने के लिए थोडा बेकिंग सोडा मिलायें | दिन में चार बार इस घोल से गरारे करें | इसे निगलें नहीं | कहा जाता है कि एल्डरबेरी एक सर्वोत्तम प्राकृतिक प्रतिरक्षावर्धक हैं और इसलिए जुकाम की एक प्राकृतिक औषधि के रूप में लोकप्रसिद्ध हैं | एल्डरबेरी में फ्लावोनोइड (flavonoids) पाए जाते हैं जिनमे एंटीऑक्सीडेंट गुण पाए जाते हैं और ये शरीर की कोशिकाओं को नुकसान से बचाने में मदद कर सकते हैं | परन्तु, मनुष्यों पर बहुत कम अध्ययन किये गये हैं इसलिए शोधकर्ता नहीं जानते कि एल्डरबेरी कितनी प्रभावशाली हो सकती है | आप एल्द्रेबेर्री का कई तरह से उपयोग कर सकते हैं:  हर रोज़ सुबह एक चम्मच एल्डरबेरी सिरप लें | यह सिरप कई फ़ूड स्टोर पर मिल सकता है | एक गिलास पानी या जूस में कुछ बूँद एल्डरबेरी एक्सट्रेक्ट (extract) डालकर ले सकते हैं | या फिर गर्मा गर्म एल्डरबेरी टी पिपरमेंट लीव्स के साथ लें। कच्ची शहद एक प्रभावशाली प्राकृतिक प्रतिरक्षा वर्धक होती है जिसमे एंटी-वायरल तत्व पाए जाते हैं और गले की खराश में राहत देने के कारण जुकाम के कई प्राकृतिक घरेलू उपचाओं में प्राथमिक सामग्री के रूप में उपयोग की जाती है | आप सीधे ही एक चम्मच शहद खा सकते हैं या इसे गर्म पानी या चाय में घोलकर ले सकते हैं | अन्य बेहतर रूप से जुकाम को ठीक करने के लिए आप एक गिलास दूध में एक चम्मच हल्दी मिलाएं और फिर इसमें जल्दी से एक चम्मच शहद डालकर लें | लहसुन अपने एंटी-माइक्रोबियल, एंटीवायरल और एंटीबायोटिक गुणों के द्वारा   स्वास्थ्य लाभों के एक प्रभावशाली व्यूह को बढ़ावा देता है | कुछ प्रमाण सुझाव देते हैं कि कच्छा लहसुन खाने से जुकाम के लक्षणों में राहत मिल सकती है और जुकाम की अवधि कम की जा सकती है और साथ ही प्रतिरक्षा तंत्र भी शक्तिशाली बनता है, इसप्रकार भविष्य में भी जुकाम के होने से सुरक्षा मिलती है |  लहसुन को सप्लीमेंट के रूप में लिया जा सकता है लेकिन सबसे प्रभावशाली परिणाम पाने के लिए इसे कच्चा लेना सर्वोत्तम है | लहसुन की एक कली को कुचल लें और इसे कमरे के तापमान पर लाने के लिए 15 मिनट के लिए रखा रहने दें | इसमें पाया जाने वाला एलीसिन (allicin) नामक पदार्थ एक प्रबल एंटी बैक्टीरियल कारक को विकसित करता है जो लहसुन को इसके अधिकतर स्वास्थ्य लाभ प्रदान करता है | लहसुन को कच्चा खाया जा सकता है या थोड़ी सी शहद या ऑलिव आयल के साथ मिलाकर खाया जा सकता है | यहाँ कुछ विशेष प्राकृतिक सप्लीमेंट बताये गये हैं जिनके बारे में ऐसी मान्यता है कि ये जुकाम के लक्षणों को कम करने में मदद करते हैं | परन्तु, यह आवश्यक नहीं ही कि ये जुकाम को “ठीक” कर दें या जुकाम के मार्ग को बंद कर दें, ये सिर्फ जुकाम को जल्दी ठीक होने में मदद कर सकते हैं | उदाहरण के लिये:  एचिनासिया (echinacea जो एक उत्तरी अमेरिका में पाया जाने वाला कॉनफ्लोवर है) एक हर्बल सप्लीमेंट है और ऐसा माना जाता है कि इसमें एंटी-वायरल तत्व पाए जाते हैं जो श्वसन तंत्र के संक्रमण के उपचार में सहायता करते हैं | अगर इसका टेबलेट के रूप में प्रथम लक्षण दिखने पर ही जल्दी से जल्दी उपयोग किया जाये तो ऐसा कहा जाता है कि यह जुकाम की अवधि को कम कर देता है |  जिंक एक अन्य प्राकृतिक तत्व है जिसके बारे में वैज्ञानिक शोध दर्शाते हैं कि यह वायरस के प्रजनन को रोककर जुकाम की अवधि को छोटा कर देता है | इसे टेबलेट, लोज़ेंज (lozenge) या सिरप के रूप में लिया जा सकता है |  जिनसेंग (ginseng) जुकाम की एक प्राचीन औषधि है जिसके बारे में वैज्ञानिक प्रमाण प्राप्त हैं कि यह जुकाम की अवधि को कम करने में मदद करती है और साथ ही प्रतिरक्षा तंत्र को भी मज़बूत बनाती है | इसे सप्लीमेंट के रूप में या इसकी जड़ को पानी में उबालकर चाय बनाकर लिया जा सकता है |
कुछ समय आराम करें: खूब विश्राम करें: गर्म बने रहें: खूब सारा तरल पीयें: अच्छी तरह से नाक साफ़ करें: अपने नासिका मार्ग को साफ़ करने के लिए साइनस नेति पॉट या सेलाइन नेति पॉट का उपयोग करें: भाप उपचार करें: गर्म शावर लें: गर्म तरल पीयें: तुरंत जुकाम की पहचान करें (Detect your cold quickly): एक खांसी कम करने वाली दवा या कफ़ सप्रेसेंट (cough suppressant) लें: डिकंजेसटेंट (decongestant) लें: बलगम निकालने वाली या कफ़ निस्सारक या एक्स्पेक्टोरेंट (expectorant) लें: अपना विटामिन C इन्टेक बढ़ाएं: डॉक्टर को दिखाएँ: एक दर्दनिवारक या बुखार कम करने की दवा लें: गले की खराश से राहत पाने के लिए नमक के पानी से गरारे करें: एल्डरबेरी (elderberry) सिरप लें: एक चम्मच शहद लें: लहसुन खाएं: प्राकृतिक सप्लीमेंट ले:
https://www.wikihow.com/Cure-a-Cold-Fast https://www.wikihow.com/Cure-a-Cold-Fast https://www.wikihow.com/Cure-a-Cold-Fast https://www.wikihow.com/Cure-a-Cold-Fast
Giving Your Body a Break Decongesting Your Sinuses Curing Your Cold Fast Treating Your Other Symptoms